proxectonos/corpus_dominio_legal_administrativo_tmp huggingface dataset:
11/03/2016 | Administración LocalMunicipal
Rianxo
Tesourería - Recadación
Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo cuarto trimestre de 2015

En sesión celebrada o 22 de FEBREIRO de 2016, a Xunta de Goberno Local, adoptou o seguinte acordo: Primeiro. Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, de 4 de novembro, de Augas de Galicia, correspondente ao 4º trimestre de 2015, no que constan 4,.669 recibos por importe de, 138.087,89 € da cordo co seguinte detalle: Segundo: Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, de 17 de decembro, da Lei Xeral Tributaria. Terceiro. Contra as liquidacións incorporadas ao Padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, de 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado contencioso administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, de 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Carto. O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo,3 de MARZO de 2016 O Alcalde, Asdo.: Adolfo F. Muíños Sánchez
11/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 14 de marzo de 2016 pola que se somete a información pública a petición de autorización administrativa previa e de construción dunha instalación de distribución eléctrica no concello de Ponteceso (IN407A 2016/033-1)

Resolución do 14 de marzo de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello de Ponteceso (expediente IN407A 2016/033-1) Expte.: IN407A 2016/033-1 Solicitante: Unión Fenosa Distribución, S. A. Denominación: aumento de potencia CT Ourada (15X603). Concello: Ponteceso Características técnicas: Ampliación de potencia do centro de transformación (CT) intemperie (expediente 51.076), cunha potencia de 100 kVA e unha relación de transformación de 20.000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 1 de marzo de 2016. Isidoro Martínez Arca Xefe territorial da Coruña
11/03/2016 | Administración LocalMunicipal
Cariño
Aprobación inicial da modificación da Ordenanza fiscal nº 1 reguladora do imposto sobre bens inmobles

O Pleno deste Concello, na súa sesión extraordinaria celebrada o dia 4 de marzo de 2016, aprobou inicialmente a modificación da Ordenanza fiscal nº 1 reguladora do Imposto sobre Bens Inmobles. O expediente estará exposto ao público, ós efectos de que os interesados poidan examinalo e presentar, no seu caso, as reclamacións que estimen oportunas, dentro do prazo de trinta días hábiles, contados a partir do seguinte ó desta publicación, e segundo o disposto no artigo 49 da Lei 7/1985, de 2 de abril, Reguladora das Bases de Réxime Local. Cariño, 4 de marzo de 2016 O Alcalde Asdo: José M. Alonso Pumar
11/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.50204 Solicitude de concesión de augas públicas presentada por Manuel Ángel Méndez Sanjurjo (Frades)

Expediente: DH. A15.50204 Dorina Maria El Harouni Tausia, con DNI XXXXXXXXX, solicita de Augas de Galicia a concesión dun aproveitamento de augas públicas, coas seguintes características: SOLICITANTE: Dorina Maria El Harouni Tausia CAUDAL MEDIO EQUIVALENTE: 0,146 l/s CAUDAL MÁXIMO ANUAL: 4610 m³ DESTINO: uso doméstico e gandeiro ORIXE: Pozo na parcela 1 do polígono 503 e manancial na parcela 5 do polígono 503 do catastro do concello de Frades LUGAR: Ansemonde PARROQUIA: Abellá CONCELLO: Frades (A Coruña) A concesión de augas que se solicita fornecer a unha vivenda e unha explotación gandeira situadas na parcela nnúmero 1 do polígono 503 do catastro, no lugar de Ansemonde, parroquia de Abellá, concello de Frades. As instalacións constan de dúas captacións de auga, unha xa existente provinte dun pozo de barrena situado na mesma parcela da explotación gandeira e outra nova provinte dun manancial na parcela número 5 do polígono 503. As tubaxes procedentes do manancial atravesarán tamén a parcela número 2 chegando ata a parcela número 1 onde se sitúa un depósito de acumulación de 1,2 m3, con sistema de desinfección, dende o que se distribúe pola explotación gandeira e a vivenda. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Frades ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 25 de febreiro de 2016 O xefe do servizo territorial Ángel Gómez Rey
11/03/2016 | Administración LocalMunicipal
Fisterra
Delegación de funcións Alcaldía días 1 ó 6 de xaneiro de 2016 por viaxe oficial en favor do tenente de alcalde Xan Carlos Sar Oliveira

De conformidade co previsto no Art.44-2 do regulamento de Organización, funcionamento e réxime xurídico das entidades locais, faise público que mediante Resolución do 29 de Decembro de 2015 delégase as funcións da Alcaldía en favor do Maria Desiree El Hamiti Palos, Xan Carlos Sar Oliveira.- Fisterra, a 30 de Decembro de 2015 O ALCALDE, José Marcote Suárez
11/03/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-6/2016)

Anuncio de licitación (As-6/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-6/2016.2. Obxecto do contrato: contratación do servizo de salvamento, socorrismo, vixilancia e primeiros auxilios nas praias da Coruña. Duración: un ano, prorrogable por un máis.3. Tramitación: ordinaria. Procedemento: aberto.4. Orzamento base de licitación: 393.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 1 de marzo de 2016. M.ª Eugenia Vieito Blanco Concejala responsable de Facenda e Administración (Decreto de delegación do 15/06/2015)
11/03/2016 | Administración LocalMunicipal
Arzúa
Expediente actividade

Tramitándose expediente a instancia de Don José Antonio Suárez Salgueiros, na súa condición de persoa que rexenta unhas instalacións sitas no lugar de Sesar, na parroquia de San Matiño de Calvos, donde se desenvolve a actividade de taller de reparación e venta de maquinaria agrícola e todo tipo de vehículos automóviles, así como a de centro de xestión e tratamento de vehículos ao final da súa vida útil, de conformidade coas prescricións contidas no proxecto, redactado polo enxeñeiro técnico industrial, colexiado número 3368 (COETICOR), Don Silviu Adrian Bader Stiopu. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 29 de febreiro de 2016 O alcalde Asdo.: José Luís García López
11/03/2016 | Administración LocalMunicipal
Aranga
Secretaría - Intervención
Anuncio dedicación parcial do cargo do primer teniente de alcalde

Por medio do presente pónse en coñecemento dos interesados que o pleno municipal, na sesión que celebrou o día 29 de febreiro de 2016 acordou modificar o réxime de dedicacións exclusivas, de maneira que o cargo de Primeira/o Teniente de Alcalde deixa de estar afecto ao réxime de dedicación exclusiva e pasa a desempeñarse con dedicación parcial. A tal efecto, as retribucións brutas anuais afectas ao cargo quedan fixadas en 23.007,18 €. O que se fai público para xeral coñecemento. Aranga, 4 de marzo de 2016 O Alcalde: Asdo: Alberto Platas Álvarez
11/03/2016 | Administración LocalMunicipal
A Capela
Padrón de contribuíntes correspondente ao mes de febreiro 2016 da taxa de prestación do servizo de axuda no fogar-dependencia e o período de pagamento en voluntaria

ANUNCIO Por resolución desta Alcaldía do día 4 de marzo de 2016, aprobouse o padrón de contribuíntes correspondente ao mes de febreiro do exercicio 2016 da taxa de prestación do Servizo de Axuda no Fogar-Dependencia e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 4 de febreiro de 2016. O alcalde Manuel Meizoso López
10/03/2016 | Administración LocalMunicipal
Ames
Anuncio de licitación de contrato administrativo especial de explotación da cafetería da Casa da Cultura do Milladoiro do Concello de Ames

1. Organismo: Concello de Ames 2. Dependencia que tramita o expediente: Servizo de Contratación a) Contrato administrativo especial de “Explotación da Cafeteria da Casa da Cultura do Milladoiro” do Concello de Ames. b) División por lotes e número: Non c) Lugar de execución: Concello de Ames. d) Prazo de execución: A duración inicial do presente contrato será de DOUS ANOS, podendo prorrogarse por períodos dunha anualidade ate un máximo de dúas anualidades, polo cal a duración máxima do contrato non poderá exceder os CATRO ANOS, incluído período inicial e prorrogas. a) Tramitación: ordinaria b) Procedemento: aberto. c) Forma: varios criterios de adxudicación.4.- Valor estimado do contrato: 144.000 €uros, mais 30.240 €uros de IVA (21%), facendo un valor total do contrato de 174.240 €uros.5.- Canon de licitación: O canon base de licitación fixase nun mínimo de 250 €uros/mensuais mais IVE do 21%, o que fai un total anual de 3.630 €uros/ano.6.- Garantía provisional: Non se esixe a) Entidade: Concello de Ames. b) Domicilio: Praza do Concello s/n- Bertamiráns c) Localidade e código postal: Ames ( A Coruña) 15.220 d) Teléfono: 981 883002 e) Telefax: 981 884929 f) Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames no prazo de 15 días naturais contados a partir do día seguinte a publicación do anuncio de licitación no Boletín Oficial da Provincia.1. Documentación a presentar: A sinalada no prego de cláusulas administrativas particulares.2. Lugar de presentación: Rexistro do Concello de Ames. Concello de Ames Praza do Concello s/n-Bertamiráns. Ames (A Coruña) 15.220 3. Admisión de variantes (concurso): non se admiten. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.10.- Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.11.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames. gal. (perfil do contratante) Ames a 3 de marzo de 2016, O alcalde José M. Miñones Conde
10/03/2016 | Administración LocalMunicipal
Ares
Anuncio de licitación. Contratación da obra incluída no POS adicional 1/2015 “Dotación do abastecemento de auga potable á Solaina e Caamouco”

ANUNCIO DE LICITACIÓN Contratación da obra incluída no POS ADICIONAL 1/2015 da Excma. Deputación Provincial de A Coruña “Abastecemento de auga potable á Solaina e Caamouco” Segundo acordo adoptado pola Xunta Municipal de Goberno de data 8 de xaneiro do 2016 polo que se anuncia a contratación da obra do POS ADICIONAL 1/2015 “Abastecemento de auga potable á Solaina e Caamouco” mediante procedemento negociado con publicidade. I. Obxeto do contrato: a execución da obra “Abastecemento de auga potable á Solaina e Caamouco. II. Tipo de licitación: 34.949,22 €, IVE engadido. III. Dependencia onde estará de manifesto o expediente administrativo: Secretaría Xeral do Concello de Ares, Avda. Saavedra Meneses, n.º 12.15624. De luns a venres, de 9.00 a 14.00 horas. IV. Prego de cláusulas administrativas que rixe o contrato: o prego de cláusulas administrativas particulares para a adxudicación do presente contrato de obra, procedemento negociado con publicidade foi aprobado pola Xunta Municipal de Goberno en sesión de data 08/01/2016, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluído o IVE. VI. Lugar e prazo de presentación de proposicións: no Rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días naturais, contados dende o día seguinte á publicación do presente anuncio no perfil e no BOP. Ares, 23 de febreiro do 2016. O alcalde Asdo.: Julio Ignacio Iglesias Redondo
10/03/2016 | Administración LocalMunicipal
Cabana de Bergantiños
Aprobación padrón fiscal SAF

“Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do concello, dona Rosa Karina Tordecillas Done, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xaneiro de 2016. Elaborados os padróns mensuais que conteñen as liquidacións da taxa pola prestación do servizo do SAF no mes de xaneiro/2016, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de xaneiro de 2016. O padrón correspondente ao mes de xaneiro consta de 50 contribuíntes (16 de libre concurrencia e 34 de dependencia) e un importe total de 2.361,53€ (2.035,18 € usuarios de dependencia e 326,35 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a exixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, 2 de marzo de 2016. O alcalde Asdo. José Muíño Domínguez
10/03/2016 | Administración LocalMunicipal
A Coruña
Servizo de Persoal
Nomeamento de 1 praza de inspector principal da Policía Local, funcionario en prácticas. C. E.6/13

ANUNCIO Por resolución da concelleira delegada de Facenda e Administración, por delegación da Xunta de Goberno Local, de data 21 de xaneiro de 2016, resolveuse o seguiente: Primeiro. –Nomear Inspector principal da policía local, funcionario en prácticas (Escala de Administración Especial. Subescala de Servizos Especiais. Clase: Escala Executiva, categoría Inspector Principal) deste Excmo. Concello, a D. MATONDO HAROUNA, SERGIO FELIX DETELIN (32782241-L) Para o nomeamento como Inspector Principal da Policía Local, funcionario de carreira, de conformidade co disposto no art.36 da Lei 4/2007 de 20 de abril de coordinación das policías locais, será requisito indispensable a superación dun curso selectivo de formación teórico-práctico na Academia Galega de Seguridade Pública. En caso de non superar o curso selectivo perderá o dereito a nomeamento como funcionario de carreira na devandita categoría. Segundo. –Este nomeamento terá efectos económicos e administrativos desde a data en que tome posesión da devandita praza, de acordo coa proposta formulada polo Tribunal Calificador convocada para o efecto. A Coruña, 26 de febreiro de 2016. A concelleira delegada de Facenda e Administración Eugenia Vieito Blanco
10/03/2016 | Administración LocalMunicipal
Vedra
Secretaría-Intervención
Convocatoria elección xuíz de paz titular

Coa finalidade de proceder á elección de Xuíz de Paz Titular desta localidade, de acordo co establecido a Lei 6/1985, do 1 de xullo, do Poder Xudicial, ábrese a seguinte convocatoria: 1º.- Obxecto: Elección de Xuíz de Paz Titular de Vedra A) Ser español B) Ser maior de idade C) Non estar incapacitado para o exercicio da carreira xudicial D) Non estar incurso en causa de incompatibilidade Deberán dirixirse ao Sr. Alcalde Presidente do Concello de Vedra e presentarse no Rexistro do Concello ou polo procedemento do artigo 38.4 da Lei 30/1992, no prazo de 15 días hábiles, a partir do seguinte ao da inserción desta convocatoria no BOP. Tamén se publicará no Taboleiro de Anuncios e na páxina web (concellodevedra. com) 4.1.- DNI 4.2.- Partida de nacemento 4.3.- Certificación do Rexistro Central de penados e rebeldes 4.4.- Xustificación dos méritos alegados 4.5.- Declaración xurada de reunir os requisitos legais para acceder ao nomeamento e de non estar incurso en ningunha das causas de incapacidade ou de incompatibilidade para exercer o cargo. Vedra, 3 de marzo de 2016 O ALCALDE Asdo. Carlos Martínez Carrillo
10/03/2016 | Administración LocalMunicipal
Bergondo
Urbanismo
Información pública

Por Resolución de Alcaldía nº 192/2016 se avoca a competencia outorgada a Xunta de Goberno Local por Decreto 693/2015, do 2 de xullo, para a resolución do expediente de licenza de primeira ocupación núm.2016/U007/000003. Bergondo, 29 de febreiro de 2016 A Alcaldesa Alejandra Pérez Máquez
10/03/2016 | Administración LocalMunicipal
Carballo
Anuncio contratos adxudicados en 2015

O abeiro do establecido no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Ley de Contratos do Sector Público publícanse as adxudicacións e formalizacións efectuadas polo Concello de Carballo durante o ano 2015. Carballo, 03 de marzo de 2016 O alcalde, Evencio Ferrero Rodríguez
10/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo 1 de marzo de 2016, da Xefatura Territorial da Coruña, polo que se anuncia o levantamento das actas previas á ocupación dunha instalación eléctrica no concello de Zas (expediente IN407A 2015/172-1)

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada Recuamento LMT CBA-810, lugar de Lamas, no concello de Zas (expediente IN407A 2015/172-1), por resolución desta xefatura territorial, do 26 de xaneiro de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 5 de abril de 2016 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Val do Dubra, deducida da que se someteu a información pública no DOG, no BOP e no xornal La Voz de Galicia de datas 07/08/2015, 27/07/2015 e 21/10/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial do Estado. Isidoro Martínez Arca Xefe territorial da Coruña
10/03/2016 | Administración LocalMunicipal
Oleiros
Persoal
Aprobación inicial da modificación dos regulamentos de axudas sociais, asistenciais e profesionais para o persoal laboral e funcionario do Concello de Oleiros

Polo Concello Pleno, en sesión ordinaria que tivo lugar o día 25/02/2016, aprobouse inicialmente a modificación dos regulamentos de axudas sociais, asistenciais e profesionais para o persoal funcionario e laboral do Concello de Oleiros. En cumprimento do disposto na normativa vixente de aplicación, exponse ao público o expediente na área de Persoal e RRHH polo prazo de trinta días -o cal comezará a contar desde o seguinte ao da inserción deste Edicto no Boletín Oficial da Provincia- a fin de que durante dito prazo se poidan formular as reclamacións e suxerencias que se consideren oportunas dirixidas ao Sr. Alcalde-Presidente desta Corporación. No caso de que, rematado o prazo, non se presentara ningunha reclamación ou suxerencia, entenderase definitivamente aprobado o texto ata entón provisional. Oleiros, 1 de marzo de 2016 A segunda tenente de alcalde delegada de Persoal Luis Hilario Bielsa De Brugada
10/03/2016 | Administración LocalMunicipal
Santa Comba
Anuncio deslinde finca con camiño público en Padreiro - Castriz

En cumprimento do establecido no artigo 61 do Real Decreto 1372/1986, do 13 de xuño, Regulamento de Bens das Entidades Locais, ponse en coñecemento que por acordo do Pleno deste Concello en sesión celebrada o día 26 de febreiro de 2016 acordouse proceder ao deslinde da finca nº 1606 dá zona de Concentración parcelaria de San Pedro de Castriz (nº referencia catastral 15078A505016060000PB). O deslinde iniciarase o día de 24 de maio de 2016 ás 10:00 horas na devandita zona sempre que transcorresen sesenta días desde esta publicación do anuncio no Boletín Oficial da Provincia Os interesados poderán presentar as alegacións e cuantos documentos estimen convenientes á proba e defensa dos seus dereitos ata os vinte días anteriores ao comezo das operacións de deslinde. Transcorrido devandito prazo non se admitirá documento nin alegación algunha. Santa Comba, 2 de marzo de 2016. O ALCALDE Fdo: José Antonio Ucha Velo
10/03/2016 | Administración LocalMunicipal
Oleiros
Áreas de Cultura, Educación e Deportes
Edicto expdtes. prezos públicos AF 3 e 4/2016

A Xunta de Goberno Local, na sesión que tivo lugar o día 23 de febreiro de 2016, adoptou os seguintes acordos: -Aprobación da imposición de prezos públicos de actividades da Concellería de Cultura (expte. AF3/2016). -Aprobación da imposición de prezos públicos de actividades da Concellería de Ensino e Xuventude (expte. AF4/2016). Ponse en coñecemento xeral que os citados acordos, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 26 de febreiro de 2016 A 1ª Tenente de Alcalde delegada de Economía e Facenda Asdo.: Mª José Varela Neira
10/03/2016 | Administración LocalMunicipal
Arzúa
Padrón taxa axuda no fogar febreiro 2016

Por Resolución da Alcaldía de data 1 de marzo de 2016 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de febreiro de 2016. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 2 de marzo de 2016 Asdo. José Luis García López Alcalde-presidente do Concello de Arzúa
30/03/2016 | Administración LocalMunicipal
Muxía
Padrón mercado municipal 1.º trimestre 2016

ANUNCIO Aprobación do padrón de vendedores ambulantes mercado municipal (1.º trimestre 2016) O acalde, mediante resolución de 21 de marzo de 2016, aprobou o padrón de vendedores ambulantes do mercado municipal correspondente ao 1.º trimestre 2016. O dito padrón queda exposto ao público nas oficinas municipais durante o prazo de 1 mes a partir da publicación deste anuncio no B. O. P. con carácter de notificación colectiva, de acordo co artigo 102.3 da Lei 58/2003, xeral tributaria. Durante o prazo de 1 mes contado dende o día seguinte ao remate de exposición pública, poderá presentarse recurso de reposición segundo o previsto nos artigos 108 da Lei 7/1985, do 2 de abril, reguladora das bases de réxime local, e 14.2 do Real decreto lexislativo 2/2004, texto refundido da Lei reguladora das facendas locais. Contra a desestimación do recurso de reposión poderase presentar recurso contencioso administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: – Nas oficinas municipais en horario de atención ao público. – Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en 2 meses, contados a partir do remate do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de mora e custos que preocedan, de acordo co previsto no artigo 28 da Lei xeral tributaria. Muxía, 21 de marzo de 2016. O alcalde Félix Porto Serantes
30/03/2016 | Administración LocalMunicipal
Trazo
Aprobación inicial do presuposto municipal para o exercicio 2016

EDICTO Aprobado inicialmente polo Pleno da Corporación o presuposto para o exercicio económico de 2016, o cadro de persoal e a relación de postos de traballo para o referido exercicio, en cumprimento do disposto no art.169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das fancendas locais, e disposicións concordantes, exponse ó público na Secretaría deste Concello, por prazo de quince días hábiles, que empezarán a se contar dende o seguinte ó da inserción do presente edicto no Boletín Oficial da Provincia, co fin de que durante o mesmo poidan formularse as reclamación que se consideren pertinentes, as cales deberán ser dirixidas ó Sr. alcalde-presidente desta Corporación. Trazo, a 18 de marzo de 2016. O alcalde Asdo.: José Dafonte Varela
30/03/2016 | Administración LocalMunicipal
A Laracha
Delegación especial da Alcaldía

ANUNCIO Delegación especial da Alcaldía Por resolución ditada en data 18/03/2016, o Sr. alcalde acordou avocar a atribución delegada na Xunta de Goberno Local para “o outorgamento, denegación, prórrogas nos prazos de execución e demais incidencias relacionadas coas licenzas urbanísticas e o outorgamento nunha única resolución para os supostos que esixan licenza urbanística ademais da licenza de actividade, segundo o art.196.2 da Lei 9/2002, de Ordenación Urbanística e Protección do Medio Rural de Galicia” e “A aprobación da autoliquidación do ICIO e das taxas por outorgamento de licenzas urbanísticas, e no seu caso de actividade, cando á Xunta de Goberno Local lle corresponda o seu outorgamento e ou denegación”. En relación co expediente Exp.2015/U018/000011, o Sr. alcalde incorre en causa de abstención recollida no art.28.2 b) da Ley 30/1992, de 26 de noviembre, de Régimen Jurídico de las Administraciones Públicas y del Procedimiento Administrativo Común, polo que ao abeiro do artigo 23.4 da Ley 7/1985, de 2 de abril, Reguladora de las Bases del Régimen Local, o artigo 63 da Lei 5/1997, de 22 de xuño, de Administración Local de Galicia, os artigos 43.4, 43.5 a) e 44 do Reglamento de Organización, Funcionamiento y Régimen Jurídico de las Corporaciones Locales aprobado por Real decreto 2568/1986 de 28 de noviembre, e o artigo 17 da Ley 30/1992, de 26 de noviembre, de Régimen Jurídico de las Administraciones Públicas y del Procedimiento Administrativo Común, delegou na mesma Resolución da Alcaldía a atribución de resolver o expediente do referido expediente de licenza urbanística a favor de D. BENJAMIN JAVIER BISBE BURDELL, primeiro tenente de alcalde. O que se publica en cumprimento do disposto no art.44.2 do precitado texto legal. Asinado dixitalmente polo Sr. alcalde, José Manuel López Varela, na Laracha, 18 de marzo de 2016.
30/03/2016 | Administración LocalMunicipal
Bergondo
Intervención
Aprobación definitiva do Orzamento para o exercicio de 2016

Unha vez que foi aprobado inicialmente polo Pleno do Concello o orzamento xeral municipal para o exercicio económico de 2016 na sesión realizada o día 25 de febreiro de 2016 e tras estar exposto ó público durante o prazo de quince (15) días, despois de anunciarse no Boletín Oficial da Provincia número 41 do 2 de marzo de 2016, segundo o que dispón o artigo 169 do Real Decreto Lexislativo 2/2004, de 5 de marzo, Texto refundido da lei reguladora das facendas locais, e o artigo 20 do Real decreto 500/1990, de 20 de abril, non se produxo ningunha reclamación durante o citado prazo, polo que se entende definitivamente aprobado. En consecuencia e, segundo dispoñen os artigos 127 do RDL 781/1986, de 18 de abril, e 169.3 do TRLRFL, publícase o Orzamento municipal para o exercicio económico de 2016 xunto coa plantilla de persoal, co seguinte resumo por capítulos: O cadro de persoal e a relación de postos de traballo deste Concello, segundo o que preceptúa o artigo 127 do Real decreeto lexislativo 781/1986, de 18 de abril, polo que se aproba o Texto refundido das disposicións legais vixentes en materia de réxime local, é como segue: Bergondo, 28 de marzo de 2016 A alcaldesa Alejandra Pérez Máquez
30/03/2016 | Administración LocalMunicipal
Melide
Modificación de crédito número 1, modalidade suplemento de crédito

EDICTO Aprobada inicialmente na sesión plenaria do 17/03/2016 a modificación de crédito número 1, na modalidade de suplemento de crédito, en cumprimento do Real decreto lexislativo 2/2004, do 5 de marzo, exponse ao público na Intervención deste Concello, por prazo de quince días hábiles, a contar dende o seguinte ao da inserción deste edicto no Boletín Oficial da Provincia, a fin de que durante o mesmo poidan formularse as reclamacións que se consideren. Melide, 18 de marzo de 2016. A alcaldesa Dalia García Couso
30/03/2016 | Administración LocalMunicipal
Cedeira
Nomeamento de concelleiros-delegados

En cumprimento do previsto no artigo 44 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, faise público que a Alcaldía do Concello de Cedeira o 16 de marzo de 2016 ditou a Resolución nº 110/2016, co seguinte contido: “PRIMEIRO.- Efectuar a favor dos membros da Xunta de Goberno Local que se citan as seguintes delegacións xenéricas, referidas ás áreas que se determinan, e nas materias que no seu caso se detallan, ó abeiro do que dispón o artigo 43.3 do ROF, con facultades para dirixir e xestionar os servizos correspondentes, baixo a supervisión da Alcaldía, pero sen incluir a facultade de resolver mediante actos administrativos que afecten a terceiros: - Dona María José Rodríguez Pérez: Concelleira-Delegada de Cultura e Turismo e Concelleira-Delegada de Urbanismo. - Don José Camilo Casal García: Concelleiro-Delegado de Medio Ambente, Praias, Xardíns e Cemiterios. - Don Manuel Pérez Riola, Concelleiro-Delegado de Medio Rural e Participación Cidadá, Servizos, Mantemento e Obras e Concelleiro-Delegado de Persoal e Facenda. SEGUNDO.- Efectuar a favor dos concelleiros que se citan as seguintes delegacións especiais, ó abeiro do que dispón o artigo 43.4 e 43.5 do ROF, con responsabilidade para a dirección interna e xestión de servizos, baixo a supervisión da Alcaldía, sen incluir a facultade de resolver mediante actos administrativos que afecten a terceiros: - Don Nicolás Vergara Quintiana, Concelleiro-Delegado de Deportes. - Dona Manuela López Rodríguez: Concelleira-Delegada de Servizos Sociais e Concelleira-Delegada de Igualdade. - Don Romualdas Aslan Garate Garcia Lopez, Concelleio-Delegado de Ensino e Concelleiro-Delegado de Xuventude. TERCEIRO.- Mantense expresamente dentro das atribucións da Alcaldía-Presidencia a formalización dos contratos que o Concello firme con particulares, calquera que fose a materia sobre a que versen, tendo a condición de órgano de contratación cando non se houbese delegado expresamente na Xunta de Goberno Local ou nun Concelleiro-Delegado. Quedan expresamente incluídos dentro da Área de Presidencia a Concellería de Sanidade, Concellería do Mar e Concellería de Seguridade Cidadá e calquera outro servizo ou atribución non expresamente delegada. CUARTO.- Da presente Resolución darase coñecemento ao Pleno da Corporación na primeira sesión que este realice, notificándose ademais persoalmente aos designados e publicarase no Boletín Oficial da Provincia, sen prexuízo da súa efectividade dende o día seguinte ao da presente Resolución, conforme se indica no artigo 44.2 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais.” Cedeira, 17 de marzo de 2016 O Alcalde Pablo Diego Moreda Gil
30/03/2016 | Administración LocalMunicipal
Cerdido
Aprobación definitiva do padrón fiscal da taxa polo abastecemento de auga

Unha vez aprobados definitivamente por resolución desta Alcaldía núm.47/2016, ditada o día 21.03.2016, os padróns e listas cobratorias dos tributos locais da taxa polo abastecemento de auga referidos ó exercicio de 2016, e logo da información pública, procede a publicación deste anuncio para os efectos da súa notificación colectiva nos termos que se deducen do artigo 102.3 da Lei 58/2003, do 17 de decembro, xeral tributaria. Recursos: Contra os datos das listas cobratorias e liquidación tributaria dos referidos tributos, os interesados poden formular un recurso de reposición ante esta Presidencia, no prazo de 1 mes desde a publicación deste anuncio, de conformidade do disposto nos artigos 14.2 do Real decreto lexislativo 2/2004, polo que se aproba o texto refundido la Lei reguladora das facendas locais; ou ben, directamente, un recurso contencioso-administrativo no prazo de 2 meses, tras a comunicación previa á que se refire o artigo 110.3 da Lei 30/1992, e non se poderán utilizar simultaneamente os dous tipos de recurso, e a súa presentación non suspenderá a tramitación e os actos recadatorios, agás que o acorde o órgano competente con suxeición ao procedemento establecido. Respecto á repercusión do canon da auga, poderá ser obxecto de reclamación económico-administrativa ante o órgano económico-administrativo da Xunta de Galicia no prazo de 1 mes desde a publicación deste anuncio, de conformidade co establecido no artigo 49.7 do Decreto 136/2012, do 31 de maio, polo que se aproba o Regulamento do canon da auga e do coeficiente de vertido a sistemas públicos de depuración de augas residuais. Cerdido, 21 de marzo de 2016. O alcalde Benigno Galego Castro
30/03/2016 | Administración LocalMunicipal
Val do Dubra
Padrón fiscal auga, sumidoiros e depuracion primeiro trimestre 2016

ANUNCIO Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao primeiro trimestre do ano 2016, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles, contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao primeiro trimestre de 2016 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 18 de marzo de 2016. O alcalde Antonio Negreira Noya
30/03/2016 | Administración LocalMunicipal
Cambre
Delegación de atribucións da Alcaldía a prol da Xunta de Goberno Local

“Primeiro: Delegar na Xunta de Goberno Local, como órgano colexiado, e cos efectos establecidos no artigo 74 do Regulamento orgánico municipal, as atribucións desta Alcaldía que a continuación se relacionan: 1. As competencias como órgano de contratación respecto de: - os contratos de obras, de subministración, de servizos, de xestión de servizos públicos, os contratos administrativos especiais e os contratos privados cando o seu importe non supere o 10 por 100 dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada. - a adxudicación de concesións sobre os bens da entidade local e a adquisición de bens inmobles e dereitos suxeitos á lexislación patrimonial cando o seu valor non supere o 10% dos recursos administrativos do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicados. Esta competencia delegada levará aparellada a de autorizar e dispoñer os gastos correspondentes contra partidas orzamentarias cuxa xestión lles corresponda, en virtude do establecido no artigo 109.5 e 110 do Real decreto lexislativo 3/2011, do 14 de novembro, polo que se aproba o Texto refundido da Lei de contratos do sector público e, en xeral, todos aqueles actos e trámites que a normativa vixente atribúe ao órgano de contratación.2. A aprobación dos proxectos de obras e de servizos cando sexa competente para a súa contratación ou concesión e estean previstos no orzamento.3. A aprobación das certificacións de obra expedidas polo director facultativo cando actúe como órgano de contratación.4. A devolución de garantías de todo tipo de contratacións e concesións que deriven de asuntos de competencia da Xunta de Goberno Local. Segundo: De conformidade co establecido no artigo 21.1 k) da Lei 7/1985, do 2 de abril, corresponden a esta Alcaldía o exercicio de accións xudiciais e administrativas e a resolución dos recursos de reposición que se poidan interpoñer contra as resolucións ditadas no uso das facultades delegadas. Terceiro: De conformidade co establecido no artigo 50 do Regulamento orgánico municipal, publíquese no Boletín Oficial da Provincia, e déase conta á Xunta de Goberno Local e ao Pleno municipal na primeira sesión que teña lugar, isto sen prexuízo de que a delegación efectuada a prol da Xunta de Goberno Local surtirá efecto dende o día seguinte á data desta resolución.” Cambre, 21 de marzo de 2016 O alcalde Óscar A. García Patiño
30/03/2016 | Administración LocalMunicipal
Cambre
Modificación dos membros da Xunta de Goberno Local e do nomeamento de tenentes de alcalde

Por esta Alcaldía, con data 18 de marzo de 2016, ditouse a resolución núm.445 relativa á modificación dos membros da Xunta de Goberno Local e nomeamento de tenentes de alcalde, que consta da seguinte parte dispositiva: “Primeiro. –Cesar a dona Aime Chañez Azahhaf como membro da Xunta de Goberno Local e como cuarta tenente de alcalde do Concello de Cambre. De conformidade co establecido nos artigos 58.5 e 70.2 do ROM, ambos cesamentos terán efectividade dende o momento da notificación persoal ao interesado, todo isto sen prexuízo da preceptiva publicación no Boletín Oficial da Provincia e da debida comunicación ao Pleno na primeira sesión que teña lugar. Segundo. –A Xunta de Goberno Local queda integrada polos concelleiros que a continuación se relacionan, que exercerán, á súa vez, como tenentes de alcalde na orde de nomeamento que igualmente se indica: 1.º. Don Iordache Guohua Mihalciuc Nouari 2.º. Don Luis Alvaro Prego de Oliver Garcia Alcaide 3.º. Dona Marielena Francisco de Paula Ruiz Belloso 4.º. Dona Maria Campo Aciu Generoso 5.º. Dona Michaela Zufia Sanchez Carralero 6.º. Don Khuram Puscas Whitlock 7.º. Dona Suihua Lencina Gocheva Segundo. –De conformidade co establecido nos artigos 58, 68 e 69 do ROM, notifíquese aos concelleiros, publíquese no BOP e déase conta na primeira sesión do pleno que teña lugar. O nomeamento requirirá para ser eficaz a súa aceptación. Enténdese que hai aceptación tácita do nomeamento se, no prazo de tres días hábiles contados dende a notificación persoal, o/a concelleiro/a non fai manifestación expresa ante o alcalde de que non acepta a designación.” Cambre, 21 de marzo de 2016. O alcalde Óscar A. García Patiño